text: উদ্ভিদবিজ্ঞানে, ক্লোরোসিস এমন একটি অবস্থা যখন পাতায় অপর্যাপ্ত ক্লোরোফিল তৈরি হয়। যেহেতু ক্লোরোফিল পাতার সবুজ রঙের জন্য দায়ী, তাই ক্লোরোটিক পাতা ফ্যাকাশে, হলুদ বা হলদে-সাদা। আক্রান্ত গাছের সালোকসংশ্লেষনের মাধ্যমে কার্বোহাইড্রেট তৈরি করার সামান্য ক্ষমতা থাকে অথবা একদমই থাকে না। ক্লোরোফিল অপ্রতুলতার চিকিৎসা করা না হলে উদ্ভিদটি মারা যেতে পারে, অন্যথায় মরিচা রোগ দেখা দিতে পারে। যদিও ধবলরোগগ্রস্ত কিছু ক্লোরোটিক উদ্ভিদ, যেমন Arabidopsis thaliana মিউট্যান্ট ppi2 কে বহিরাগত সুক্রোজ সরবরাহ করা গেলে তা বেচে থাকতে পারে। 
  
  ক্লোরোসিস শব্দটি গ্রীক খ্লোরোস থেকে উদ্ভূত যার অর্থ "সবুজাভ-হলুদ", "ফ্যাকাশে সবুজ", "ফ্যাকাশে", "মলিন" বা "তাজা"।
  
  আঙ্গুরচাষে দুর্বল পুষ্টির সবচেয়ে সাধারণ লক্ষণ হলো ক্লোরোসিসজনিত কারনে আঙ্গুর গাছের পাতা হলুদ হয়ে যাওয়া এবং ক্লোরোফিলের ক্ষয় হওয়া। এটি ইতালীয় ওয়াইনের মধ্যে পাইডমন্টের বারলো, স্পেনীয় ওয়াইনের মধ্যে রিওজা এবং ফরাসি ওয়াইনের মধ্যে শ্যাম্পেন এবং বুর্গোইন উৎপাদনের চুনাপাথরসমৃদ্ধ দ্রাক্ষাক্ষেত্র মাটিতে প্রায়ই দেখা যায়। এই মাটিতে আঙ্গুর উদ্ভিদের জন্য প্রায়শই পর্যাপ্ত পরিমাণে আয়রন শোষণ করা কষ্টসাধ্য হয়ে পরে, যা ক্লোরোফিল তৈরির জন্য একটি প্রয়োজনীয় উপাদান।
  
  কারণসমূহ 
  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Sweetgum-leaf-interveinal-chlorosis.jpg|থাম্ব|অন্তর্বর্তী ক্লোরোসিসে আক্রান্ত একটি লিকুইডাম্বার পাতা
  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Citrus_limon_chlorosis.jpg|থাম্ব|ক্লোরোসিসে আক্রান্ত সিট্রন গুল্ম
  ক্লোরোসিস সাধারণত তখনই হয় যখন পাতাগুলিতে ক্লোরোফিল সংশ্লেষ করার জন্য প্রয়োজনীয় সমস্ত পুষ্টি উপাদান পর্যাপ্ত থাকে না। ক্লোরোসিস বিভিন্ন কারণে হতে পারে:
  
   মাটিতে একটি নির্দিষ্ট খনিজের ঘাটতি, যেমন লৌহ, ম্যাগনেসিয়াম বা দস্তা 
   নাইট্রোজেন এবং/বা প্রোটিনের অভাব 
   মাটির pH এর মান এমন যেখানে খনিজগুলি শিকড় দ্বারা শোষণ করা সম্ভব হয় না 
   দুর্বল নিকাশী (জলাবদ্ধ শিকড়) 
   ক্ষতিগ্রস্থ এবং/বা সংক্রামিত শিকড় 
   কীটনাশক এবং বিশেষত কিছু ভেষজনাশক ক্লোরোসিসের কারন হতে পারে, যার উভয়ই আগাছা নাশ করতে এবং মাঝে মাঝে ফসলের চিকিৎসা করার জন্য প্রয়োগ করা হয়। 
   সালফার ডাই অক্সাইডের সংস্পর্শ 
   সংবেদনশীল গাছগুলিতে ওজোনের আঘাত 
   যেকোন সংখ্যক ব্যাকটেরিয়াল প্যাথোজেনের উপস্থিতি, উদাহরণস্বরূপ Pseudomonas syringae pv. tagetis যা এস্টেরেসিয়াতে সম্পূর্ণ ক্লোরোসিস ঘটায় 
   ছত্রাকের সংক্রমণ, যেমন বাকানি
  
  তবে এর কারন উদ্ভিদের ধরন অনুযায়ী ভিন্ন হতে পারে। উদাহরণস্বরূপ, আজালিয়া অম্লীয় মাটিতে ভাল জন্মায় এবং ধান জলাবদ্ধ মাটিতে ক্ষতিগ্রস্থ হয় না।
  
  আঙ্গুরের লতায় 
  অন্যান্য অনেক গাছের মতো আঙ্গুরের লতাও ক্লোরোসিসের প্রতি সংবেদনশীল এবং চুনাপাথর সমৃদ্ধ মাটিতে আয়রনের ঘাটতি থাকলে এর লক্ষণগুলো প্রকাশ পায়। দ্য গ্রেট ফরাসি ওয়াইন ব্লাইটের পরিপ্রেক্ষিতে যখন ইউরোপীয় Vitis vinifera ফিলোক্সেরায় আক্রান্ত হয়েছিল, তখন আঙ্গুরচাষে ক্লোরোসিস আরও বড় সমস্যা হয়ে দাঁড়িয়েছিল। ফিলোক্সেরা ব্লাইট মোকাবেলা করার জন্য Vitis গণের আমেরিকান প্রজাতি যেমন Vitis riparia, Vitis rupestris এবং Vitis berlandieri এর উপর ভিত্তি করে Vitis vinifera এর রুটস্টক করা হয়েছিল। তবে এর মধ্যে অনেকেই ফ্রান্সের আঙ্গুর-ক্ষেতগুলির প্রচলিত চুন সমৃদ্ধ মাটির সাথে ঠিকভাবে খাপ খাইয়ে নিতে পারেনি। এর মধ্যে বিশেষত এমন অনেক প্রজাতি রয়েছে যার থেকে শীর্ষ মানের ওয়াইন প্রস্তুত করা হয়। চুন সমৃদ্ধ আঙ্গুর-ক্ষেতে কলম করা অনেক লতায় আয়রনের ঘাটতির লক্ষণ দেখিয়েছিল এবং ফ্রান্সের এই বিশেষ ক্লোরোসিসকে ক্লোরোজ ক্যালকায়ার বলা হয়। কলম উপাদানের জন্য ব্যবহৃত হাইব্রিড আঙ্গুর হিসেবে চুন-প্রতিরোধী আমেরিকান আঙ্গুর নির্বাচন করে এই সমস্যার সমাধান করা হয়েছিল। যদিও এই জাতীয় চারাগুলি অন্যান্য দিক থেকে সর্বোত্তম নাও হতে পারে, তবে ক্লোরোসিস প্রতিরোধের ক্ষমতা থাকা এবং অন্যান্য গুনাগুনের ভারসাম্য রক্ষা করাটাই আঙ্গুর চাষিদের জন্য অধিক গুরুত্বপূর্ণ। সবচেয়ে প্রচলিত রুটস্টকগুলির মধ্যে অন্যতম হলো প্রতিরোধী ৪১ বি, যা V. vinifera এবং V. berlandieri এর একটি সংকর, যার সাধারণত ফিলোক্সেরা প্রতিরোধের পর্যাপ্ত ক্ষমতা রয়েছে।
  
  প্রতিকার 
  নির্দিষ্ট পুষ্টির ঘাটতি (প্রায়শই মাটির উচ্চ pH এর কারনে উত্থিত)  দূর করতে চেলেট বা সালফেট রূপে লোহা এবং ম্যাগনেসিয়াম বা নাইট্রোজেন যৌগের বিভিন্ন সংমিশ্রন সরবরাহ করা যেতে পারে।
  
  আরও দেখুন 
  
   বন্য প্যাথলজি
   ফাইটোপ্যাথোলজি
   শ্যামলিমা
  
  তথ্যসূত্র
title: ক্লোরোসিস